CELEX: C2005/082/30
Language: el
Date: 2005-04-02 00:00:00
Title: Υπόθεση C-43/05: Προσφυγή της Επιτροπής των Ευρωπαϊκών Κοινοτήτων κατά της Ομοσπονδιακής Δημοκρατίας της Γερμανίας, η οποία ασκήθηκε στις 3 Φεβρουαρίου 2005

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/14
            
         Προσφυγή της Επιτροπής των Ευρωπαϊκών Κοινοτήτων κατά της Ομοσπονδιακής Δημοκρατίας της Γερμανίας, η οποία ασκήθηκε στις 3 Φεβρουαρίου 2005
   (Υπόθεση C-43/05)
   (2005/C 82/30)
   Γλώσσα διαδικασίας: η γερμανική
   Η Επιτροπή των Ευρωπαϊκών Κοινοτήτων άσκησε προσφυγή, στις 3 Φεβρουαρίου 2005, κατά της Ομοσπονδιακής Δημοκρατίας της Γερμανίας ενώπιον του Δικαστηρίου των Ευρωπαϊκών Κοινοτήτων.
   Η προσφεύγουσα εκπροσωπείται από τους Denis Martin και Horstpeter Kreppel, με τόπο επιδόσεων στο Λουξεμβούργο.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1.
            
            
               Να αναγνωρίσει ότι η Ομοσπονδιακή Δημοκρατία της Γερμανίας, παραλείποντας να θεσπίσει τις/όλες τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς την οδηγία 2000/78/ΕΚ του Συμβουλίου (1), της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, ή παραλείποντας να κοινοποιήσει στην Επιτροπή τις εν λόγω διατάξεις, έως τις 2 Δεκεμβρίου 2003, παρέβη τις υποχρεώσεις της εκ του άρθρου 18 της οδηγίας αυτής. Η αιτουμένη δικαστική διάγνωση δεν αφορά τις διατάξεις της οδηγίας που έχουν ως αντικείμενο τις δυσμενείς διακρίσεις λόγω ηλικίας.
            
         
               2.
            
            
               Να καταδικάσει την Ομοσπονδιακή Δημοκρατία της Γερμανίας στα δικαστικά έξοδα.
            
         Προβαλλόμενοι με την προσφυγή λόγοι και κύρια επιχειρήματα
   Η προθεσμία μεταφοράς στο εσωτερικό δίκαιο των διατάξεων της οδηγίας 2000/78/ΕΚ που αφορούν τις δυσμενείς διακρίσεις λόγω ηλικίας δεν έχει ακόμη εκπνεύσει ως προς την Ομοσπονδιακή Δημοκρατία της Γερμανίας. Η προθεσμία μεταφοράς των λοιπών διατάξεων της οδηγίας έληξε στις 2 Δεκεμβρίου 2003.
   
      (1)  ΕΕ L 303, σ. 16.